钦定古今图书集成/明伦汇编/氏族典/第341卷 > 刘诚
## 钦定古今图书集成/明伦汇编/氏族典/第341卷 > 刘诚

按《万姓统谱》：“诚字则明，鸡泽人。弱冠登天顺丁丑科
进士第，擢翰林院检讨。时秀王分封馆阁，以诚练达
老成，升秀府长史，赐四品章服。从王之国，诚以礼辅
导，王多所启沃，著《千秋金鉴录》以献，王嘉纳之。于是
并得游心典籍，作《周易衍辞补注》《皇极经世》《洪范》”等
书。立志直欲上追濂、洛、关、闽诸儒，不欲以文词名。王
薨，改宁国府同知，迁湖广布政司参议，所在政迹咸
赫。卒于官。